Document ID: 31999R1283

ΚΑΝΟΝΙΣΜΟΣ (ΕΚ) αριθ. 1283/1999 ΤΗΣ ΕΠΙΤΡΟΠΗΣ
της 18ης Ιουνίου 1999
περί τροποποιήσεως του κανονισμού (ΕΟΚ) αριθ. 1164/89 σχετικά με τις λεπτομέρειες εφαρμογής των ενισχύσεων όσον αφορά τον κλωστικό λίνο και την κάνναβη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1308/70 του Συμβουλίου, της 29ης Ιουνίου 1970, περί κοινής οργανώσεως αγοράς στον τομέα του λίνου και της καννάβεως(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και από τον κανονισμό (ΕΚ) αριθ. 3290/94(2), και ιδίως το άρθρο 4 παράγραφος 5,
Εκτιμώντας:
(1) ότι ο κανονισμός (ΕΟΚ) αριθ. 1164/89 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1280/1999(4), περιλαμβάνει στο παράρτημα Β πίνακα ποικιλιών καννάβεως που είναι επιλέξιμες για παροχή ενίσχυσης· ότι, ως επακόλουθο των τελευταίων αναλύσεων που πραγματοποιήθηκαν στο στάδιο της παραγωγής, διαπιστώθηκε ότι η ποικιλία "Fédora 19" δεν παράγει κατά σύστημα κάνναβη με περιεκτικότητα σε τετραϋδροκανναβινόλη που να ανταποκρίνεται στο ποσοστό που αναφέρεται στο άρθρο 3 παράγραφος 1 τρίτο εδάφιο του κανονισμού (ΕΟΚ) αριθ. 619/71 του Συμβουλίου(5), όπως τροποποιήθηκε τελευταία από τον κανονισμό (ΕΚ) αριθ. 1420/98(6)· ότι η υπέρβαση του εν λόγω ποσοστού είναι μεν μικρή αλλά δικαιολογεί να μην ενθαρρύνεται η ποικιλία "Fédora 19" η οποία ούτως ή άλλως φαίνεται ότι δεν συμμορφούται προς το νέο αποδεκτό ποσοστό από την περίοδο 2001/2002·
(2) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης στον τομέα του λίνου και της κάνναβης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ποικιλία "Fédora 19" διαγράφεται από το παράρτημα Β του κανονισμού (ΕΟΚ) αριθ. 1164/89.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την καλλιεργητική περίοδο 2001/2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουνίου 1999.

Labels: 17
19